
​Mos i thuaj lamtumirë botës

Meri Myftari është një poete që shkruan me ndjeshmëri të thellë dhe forcë të padukshme. Me formim në gjuhësi dhe letërsi frënge, si dhe një karrierë të gjatë në fushën e komunikimit dhe medias, ajo e ka parë gjithmonë fjalën e shkruar si strehë dhe shpëtim.

Poezitë e saj eksplorojnë kufijtë e hollë mes dashurisë dhe heshtjes, kujtesës dhe humbjes, dhimbjes dhe shpresës, me një elegancë që lind vetëm nga përjetimet e sinqerta. Meri sjell në vargjet e saj një zë të brishtë por të fortë, që i flet çdo lexuesi, një zë që kurrë nuk dorëzohet.

“Mos i thuaj lamtumirë botës ” është përmbledhja e saj e parë poetike, një ftesë për të hyrë në botën e ndjenjave ku edhe çastet më të heshtura kumbojnë fort.

Kur dashuria bëhet heshtje

Oazi i vetes

E dehur nga ti

Hej jetë...

Ik i qetë

Premtimi i thyer

Ajo që ndriçon

Thjesht... njeri

Djalli vetë

Përjetësisht e re

Pa kompromis

Je trofe

Elegji

Eh, ç’më ecën si sorkadhe

Vajzës së vogël

A do më duash ndonjëherë?

Je mjaft

Zhgënjimi

Labirinti i heshtjes

Hënës

Nderi

Koha

Mjaft

Nën qiellin e hapur

Me mua

Borxhi

E dehur nga vetmia

Mos i thuaj lamtumirë botës

Dashuri me një narcist

Ç’dua unë?

Dredhia dhe dashamirësia

Dialog

Mbi mendimet

Jam zjarr

Dhjetori

Aroma ime

Sytë e tu

Himni im

Sa e çuditshme kur ajo që ishe gati të jepje jetën,

Një ditë bëhet thjesht "nëna e fëmijëve"

Ajo që ishte “kryevepër”

Tani është prindi tjetër

Ajo që emrin e kishte "zemër"

sot... s’e thërret as me emër...

Dikur e puthje me etje, me zjarr,

Tani, bezdisesh të shkëmbesh dy fjalë

.***

S’pati ndarje, as dramë, as zhurmë, as britëm as lot

Heshtja zbarkoi si anija që vjen  pa njoftuar në port.

Thjesht “zjarri” u shua. Si drita që venitet pa u vënë re në muzg.

Tani nën çati janë dy njerëz që flasin për fatura

Në po atë shtëpi  ku koha nuk matej me orë, por me aventura.

U nisa vetëm, nëpër rërë të zjarrtë,

Pa hartë, pa busull si udhëtari i lashtë.

Më kapi etja, më lidhi me zinxhirë,

